b"\n_START_ARTICLE_\nBure (Norfolk)\n_START_PARAGRAPH_\nBure (uttales som burr) er en elv i Norfolk i England. Det meste av den er innenfor nasjonalparken The Broads. Den er 80\xc2\xa0km lang._NEWLINE_Elven har sitt utspring n\xc3\xa6r Aylsham, og var tidligere farbar helt dit. Den er n\xc3\xa5 farbar til broen ved Coltishall, omkring 16\xc2\xa0km lenger ned. Den passerer eller renner gjennom Buxton Lamas, Coltishall, Belaugh, Wroxham, Horning, Ludham Bridge, St. Benet's Abbey, Oby, Acle og Stokesby, og renner s\xc3\xa5 langs nordsiden av Halvergate Marshes, gjennom Runham og m\xc3\xb8ter Breydon Water ved Great Yarmouth. Rett nedenfor Breydon Water renner den inn i Yare, som g\xc3\xa5r ut i havet mellom Great Yarmouth og Gorleston._NEWLINE_Bure har to bielver, Thurne og Ant. Det er ogs\xc3\xa5 en mindre vannvei som forbinder den med Trinity Broads."